L 151/50
DA
Den Europæiske Unions Tidende
2.6.2022
(44)
I overensstemmelse med de fælles kriterier, der er fastsat i bilaget til forordning (EF) nr.
2111/2005, finder Kommissionen, at der på nuværende tidspunkt ikke er nogen grund til at ændre listen over luftfartsselskaber med driftsforbud i Unionen for så vidt angår luftfartsselskaber fra Kasakhstan.
(45)
Medlemsstaterne bør gennem en prioritering af rampeinspektioner i henhold til forordning (EU) nr.
965/2012 fortsat kontrollere, at luftfartsselskaber, der er certificeret i Kasakhstan, faktisk overholder de relevante internationale sikkerhedsstandarder.
(46)
Hvis relevante sikkerhedsoplysninger viser, at der er umiddelbare sikkerhedsrisici som følge af manglende overholdelse af de relevante internationale sikkerhedsstandarder, kan Kommissionen blive nødsaget til at træffe yderligere foranstaltninger i overensstemmelse med forordning (EF) nr.
2111/2005.
Luftfartsselskaber fra Moldova (47)
Alle luftfartsselskaber fra Moldova udgik i november 2021 af bilag A til forordning (EF) nr.
474/2006 ved Kommissionens gennemførelsesforordning (EU) 2021/2070 (9), med undtagelse af Air Moldova, Aerotranscargo, og Fly One, som aldrig har været optaget i hverken bilag A eller B.
(48)
Ved brev af 31. marts 2022 forelagde Moldovas civile luftfartsmyndighed (»CAAM«) oplysninger og en ajourføring angående sikkerhedstilsynsaktiviteterne for perioden november 2021-marts 2022.
Ud over ajourføringen af den korrigerende handlingsplan, der blev udarbejdet som opfølgning på resultaterne af EU-vurderingsbesøget på stedet i september 2021, omfattede de oplysninger, som CAAM forelagde, også ajourføringer vedrørende de seneste ændringer af Moldovas nationale lovgivningsramme for luftfart.
(49)
Efter at Kommissionen har gennemgået de modtagne oplysninger og den modtagne dokumentation, finder den, at de udestående bemærkninger fra vurderingsbesøget på stedet i september 2021 er blevet behandlet med et tilfredsstillende resultat og kan afsluttes.
I betragtning af de opnåede fremskridt finder Kommissionen, at det er tilstrækkeligt, at CAAM sender en ajourføring én gang om året, indtil der træffes afgørelse om andet.
(50)
I overensstemmelse med de fælles kriterier, der er fastsat i bilaget til forordning (EF) nr.
2111/2005, finder Kommissionen, at der på nuværende tidspunkt ikke er nogen grund til at ændre listen over luftfartsselskaber med driftsforbud i Unionen, for så vidt angår luftfartsselskaber fra Moldova.
(51)
Medlemsstaterne bør gennem en prioritering af rampeinspektioner i henhold til forordning (EU) nr.
965/2012 fortsat kontrollere, at luftfartsselskaber, der er certificeret i Moldova, faktisk overholder de relevante internationale sikkerhedsstandarder.
(52)
Hvis relevante sikkerhedsoplysninger viser, at der er umiddelbare sikkerhedsrisici som følge af manglende overholdelse af de relevante internationale sikkerhedsstandarder, kan Kommissionen blive nødsaget til at træffe yderligere foranstaltninger i overensstemmelse med forordning (EF) nr.
2111/2005.
Luftfartsselskaber fra Pakistan (53)
I marts 2007 blev Pakistan International Airlines optaget i bilag B til forordning (EF) nr.
474/2006 ved Kommissionens forordning (EF) nr.
235/2007 (10) og udgik efterfølgende i november 2007 ved Kommissionens forordning (EF) nr.
1400/2007 (11).
(54)
Det fremgik af en udtalelse den 24. juni 2020 fra Pakistans forbundsminister med ansvar for luftfart, at et stort antal pilotcertifikater udstedt af Pakistan Civil Aviation Authority (»PCAA«) er blevet erhvervet gennem svig.
(9) Kommissionens gennemførelsesforordning (EU) 2021/2070 af 25. november 2021 om ændring af forordning (EF) nr.
474/2006 for så vidt angår listen over luftfartsselskaber, der er omfattet af driftsforbud eller driftsmæssige begrænsninger i Unionen (EUT L 421 af 26.11.2021, s. 31).
(10) Kommissionens forordning (EF) nr.
235/2007 af 5. marts 2007 om ændring af forordning (EF) nr.
474/2006 om opstilling af fællesskabslisten over luftfartsselskaber med driftsforbud i Fællesskabet (EUT L 66 af 6.3.2007, s. 3).
(11) Kommissionens forordning (EF) nr.
1400/2007 af 28. november 2007 om ændring af forordning (EF) nr.
474/2006 om opstilling af fællesskabslisten over luftfartsselskaber med driftsforbud i Fællesskabet (EUT L 311 af 29.11.2007, s. 12).